Grensekostnad

Grensekostnad eller marginalkostnad er kostnaden ved å produsere en ytterligere enhet av en vare eller en tjeneste. Matematisk kan det uttrykkes som den deriverte av en kostnadsfunksjon. Grensekostnaden varierer med de variable kostnader, og er generelt uavhengig av faste kostnader og irreversible kostnader (sunk-cost).

Det eneste tilfellet hvor grensekostnadskurven vil være lik gjennomsnittskostnadskurven er dersom kostnadskurven er førsteordens lineær og bedriften ikke har noen faste kostnader. En slik bedrift kan allikevel ha senkede kostnader. 

Begrepet - Grenzkosten - ble først myntet av den tyske landeieren og økonomen von Thünen, og siden popularisert av A. Marshall.

 Se også 
 Grenseinntekt
 Fri konkurranse
 Monopol
 Markedsøkonomi
 Skalafordeler

Kategori:Mikroøkonomi
Kategori:Bedriftsøkonomiske kostnader